**OBRAZLOŽENJE PRIJEDLOGA TREĆIH IZMJENA I DOPUNA**

**PRORAČUNA GRADA KARLOVCA ZA 2022. GODINU**

**1. U V O D**

Proračun Grada Karlovca za 2022. godinu kao i Projekcije proračuna za 2023. i 2024. godinu usvojene su na 6. sjednici Gradskog vijeća Grada Karlovca održanoj dana 15. prosinca 2021. godine, a objavljen je u Glasniku Grada Karlovca broj 22/2021. godine.

Proračun za 2022. godinu usvojen je u iznosu od 462.570.573 kuna.

Novim Zakonom o proračunu (Narodne novine, broj 144/21) utvrđeno je da ako se tijekom proračunske godine, zbog nepredviđenih okolnosti, umanje ili povećaju prihodi i primici, odnosno rashodi i izdaci, proračun se mora uravnotežiti. Nadalje, Zakon propisuje da se uravnoteženje proračuna (ukupni prihodi pokrivaju ukupne rashode) provodi tijekom proračunske godine izmjenama i dopunama proračuna prema postupku za donošenje proračuna.

Prve Izmjene i dopune Proračuna Grada Karlovca donijelo je Gradsko vijeće Grada Karlovca na devetoj sjednici održanoj dana 12. travnja 2022. godine u ukupnom iznosu od 487.606.515 kuna, što je povećanje za 25,0 mil. kuna, odnosno za 5,41% u odnosu na početni Proračun za 2022. godinu.

Gradonačelnik Grada Karlovca donio je dana 06. svibnja 2022. godine Odluku o prvoj preraspodjeli sredstava u Proračunu Grada Karlovca, a ista je objavljena u službenom glasilu Grada Karlovca.

Druge Izmjene i dopune Proračuna Grada Karlovca donijelo je Gradsko vijeće Grada Karlovca na dvanaestoj sjednici održanoj 19. srpnja 2022. godine u ukupnom iznosu od 569.033.535 kuna, što je povećanje za 81,4 mil.kuna, odnosno za 16,70% u odnosu na Plan za 2022. godinu.

Trećim Izmjenama i dopunama Proračuna Grada Karlovca predlaže se proračun u iznosu od 447.054.571 kuna što je smanjenje za 122,0 mil. kuna odnosno za 21,4% u odnosu na Druge Izmjene i dopune Proračuna za 2022. godinu.

U nastavku slijedi obrazloženje općeg dijela proračuna odnosno ukupnih prihoda/primitaka i rashoda/izdataka koji se predlažu trećim Izmjenama i dopunama Proračuna Grada Karlovca za 2022. godinu u odnosu na Proračun za 2022. godinu.

Izmjene u posebnom dijelu proračuna odnosno promjene na stavkama rashoda i izdataka po pojedinim razdjelima čiji su nositelji odjeli gradske uprave, detaljno su opisane u obrazloženjima izmjena i dopuna financijskih planova odjela gradske uprave za 2022. godinu, po programima.

U nastavku se daje tablični prikaz promjena prihoda i primitaka, te rashoda i izdataka koji se predlažu Trećim izmjenama i dopunama Proračuna Grada Karlovca za 2022. godinu, prema osnovnoj klasifikaciji.

1. **OPĆI DIO**

**Tablica 1. Struktura trećih Izmjena i dopuna Proračuna Grada Karlovca za 2022. godinu prema osnovnoj klasifikaciji**



**2. PRIHODI I PRIMICI PRORAČUNA**

U narednoj tabeli prikazane su promjene na osnovnim skupinama prihoda i primitaka u odnosu na prethodni plan. Prijedlogom trećih Izmjena i dopuna Proračuna Grada Karlovca za 2022. godinu prihodi i primici su manji za 21,4% u odnosu na plan Proračuna za 2022 godinu.

**Tablica 2. Planirani prihodi i primici Proračuna Grada Karlovca za 2022. godinu i prijedlog povećanja/smanjenja**



**2.1.PRIHODI POSLOVANJA**

**PRIHODI POSLOVANJA** (prihodi od poreza, pomoći iz inozemstva i od subjekata unutar opće države, prihodi od imovine, prihodi od administrativnih pristojbi i po posebnim propisima, prihodi od prodaje proizvoda i robe, te pruženih usluga i od donacija, prihodi od kazni, upravnih mjera i ostali prihodi) predlažu se u iznosu od 384.032.283 kuna ili za 90,4 mil. kuna manje u odnosu na planirane prihode Proračuna za 2022. godinu, a ovo smanjenje rezultat je manjeg priljeva sredstava iz EU fondova, točnije Europskog fonda solidarnosti što će biti obrazloženo u nastavku.

* **Prihodi od poreza**

Prihodi od poreza planiraju se u iznosu od 151.711.659 kuna i ovim izmjenama i dopunama su povećani za 2,8 mil. kuna. U ovoj skupini prihoda planirani su prihodi od poreza na imovinu (porez na promet nekretnina) koji iznose 10.631.624 kuna dok su prihodi od poreza na robe i usluge planirani u iznosu od 1.231.000 kuna. Prihodi od poreza na robu i usluge se odnose se na prihode od poreza na potrošnju alkoholnih i bezalkoholnih pića u iznosu od 1.220.000 kuna i na porez na tvrtku u iznosu od 11.000 kuna (porez na tvrtku naplaćuje se temeljem razreza poreza iz prethodnih godina, jer je taj porez od 01.01.2017. ukinut novim Zakonom o lokalnim porezima). Prihodi od poreza i prireza na dohodak ovim Izmjenama iznose 139.849.035 kuna i povećani su za 2,0 mil. kuna u odnosu na Plan.

Struktura prihoda od poreza na dohodak je sljedeća:

* porez i prirez na dohodak kao nenamjenski prihod planiran je u iznosu od 135.097.457 kuna
* dio poreza na dohodak za decentralizirane funkcije osnovnog školstva u iznosu od 3.181.578 kuna
* dio poreza na dohodak za financiranje decentralizirane funkcije vatrogastva u iznosu od 1.570.000 kuna.
* **Pomoći iz inozemstva i od subjekata unutar opće države** Ukupan iznos pomoći iz inozemstva i od subjekata unutar općeg proračuna planira se u iznosu od 146.396.894 kuna odnosno smanjuju se za 94,8 mil. kuna ili 39,3% u odnosu na prethodni plan.

**Pomoći od međunarodnih organizacija te institucija i tijela EU** planirane su u iznosu od 796.682 kuna što je za 344.243 kuna manje ili za 30,2% manje u odnosu na planirano, a odnose se najvećim dijelom na izostanak planiranih pomoći putem norveškog financijskog mehanizma za projekt GEO coNnect za kojeg nam dosad nisu odobrena planirana sredstva.

**Pomoći proračunu iz drugih proračuna** planirane su u novom iznosu od 11.064.697 kuna, što je smanjenje za 1,2 mil. kuna u odnosu na prethodni plan, a promjene se najvećim dijelom odnose na sredstva odobrena iz Ministarstva regionalnog razvoja i fondova EU za projekt Kina Edison dok su sredstva doznačena iz Ministarstva kulture za obnovu kulturne baštine planirana u iznosu manjem za 100.000 kuna i iznose 1.284.650 kuna, a pomoći iz Ministarstva socijalne politike u iznosu od 550.000 kuna što je za 150.000 kuna manje u odnosu na planirano Proračunom za 2022. godine. Sredstva iz županijskog proračuna su povećana za 150.000 kuna i namijenjena su sanaciji šteta od potresa u iznosu od 789.253 kuna.

**Pomoći od izvanproračunskih korisnika** su manje za 15,7 mil. kuna ili za 52,2% u odnosu na plan i iznose 14.422.231 kuna, a odnose se na izostanak pomoći od Fonda za zaštitu okoliša i energetsku učinkovitost u iznosu od 6,0 mil. kuna namijenjene sanaciji odlagališta Ilovac i na smanjene prihode od Hrvatskih voda za Karlovac II koje su planirane u iznosu manjem za 10,2 mil. kuna i novi plan iznosi 8,9 mil. kuna. Pomoći iz Županijske uprave za ceste su povećane za 400.000 kuna i iznose 4,4 mil.kuna.

**Pomoći izravnanja za decentralizirane funkcije** osnovnog školstva i vatrogastva su usklađene s Uredbom Vlade Republike Hrvatske o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2022. godinu (Narodne novine, broj 147/2021). Ovim Izmjenama i dopunama proračuna za 2022. godinu pomoći izravnanja su veće za 400.000 kuna i iznose 13.611.014 kuna pri čemu se na osnovno školstvo odnosi 7.747.705 kuna, a na vatrogastvo 5.863.309 kuna.

**Pomoći proračunskim korisnicima iz proračuna koji im nije nadležan** su povećane za 1.920.242 kuna, a odnose se na pomoći iz državnog i županijskog proračuna proračunskim korisnicima koje su planirane u iznosu od 84.135.966 kuna, a odnose se najvećim dijelom na prihode osnovnih škola Grada namijenjenih financiranju plaća i ostalih rashoda za zaposlene, a koja škole ostvaruju iz državnog proračuna. Sredstva planirana za 2022. godinu za plaće u osnovnim školama iznose 77,5 mil. kuna.

**Pomoći temeljem prijenosa EU sredstava** planirane su u iznosu manjem za 79,9 mil.kuna i novi plan iznosi 22.355.002 kuna, a smanjenje se odnosi najvećim dijelom na povlačenje sredstava iz Europskog fonda solidarnosti za konstruktivnu obnovu objekata kulturne baštine i novi plan iznosi svega 1.867.250 kuna što je smanjenje za 66,4 mil. kuna u odnosu na plan za 2022. godinu. Ovim rebalansom planirana su sredstva za izradu projektne dokumentacije, te početak radova na pojedinim objektima, dok će se ostatak sredstava odobrenih sredstava utrošiti u I polugodištu 2023. godine- Pomoći namijenjene projektu kina Edison (obnova) su ove godine smanjene za 9,6 mil. kuna i novi plan iznosi 10.991.323 kuna, a za projekt revitalizacije kina Edison sredstva su povećana za 901.797 kuna i novi plan iznosi toliko. Izostale su pomoći namijenjene projektima ZEB4ZEN u iznosu od 1.010.244 kuna, projektu SKOK u iznosu od 45.000 kuna i projektu Masterbaza grada Karlovca u iznosu od 478.125 kuna kao i pomoći namijenjene projektu udruge Korak u iznosu od 599.920 kuna.

* **Prihodi od imovine**

Prihodi od imovine (prihodi od financijske i nefinancijske imovine) planirani su iznosu manjem za 114.990 kuna i novi plan iznosi 8.222.989 kuna, a odnose se najvećim dijelom na prihode od nefinancijske imovine koji su planirani u iznosu od 7.392.989 kuna. Vrijednosno najznačajniji prihodi ove skupine prihoda su prihodi od naknade za korištenje javnih površina koja je planirana u iznosu manjem za 200.000 kuna i sada iznosi 1.400.000 kuna, zatim prihodi od zakupa imovine (štandovi i kiosci) koji se planiraju u iznosu manjem za 100.000 kuna i iznose 120.000 kuna kao i prihodi od zakupa poslovnih objekata koji su planirani u iznosu većem za 50.000 kuna i iznose 1.500.000 kuna. Planirani prihodi od zakupa i služnosti na gradskom zemljištu su planirani u iznosu većem za 150.000 kuna i novi plan iznosi 974.083 kuna.

**Prihodi od financijske imovine** planirani su u iznosu od 830.000 kuna, a odnose se najvećim dijelom na ostvarenu dobit od trgovačkog društva Čistoća u iznosu od 700.000 kuna dok se na prihode od kamata na oročena sredstva i na depozite po viđenju odnosi 130.000 kuna.

* **Prihodi od administrativnih pristojbi i po posebnim propisima**

Skupina prihoda od administrativnih pristojbi i po posebnim propisima trećim Izmjenama proračuna planirana je u iznosu većem za 309.468 kuna i novi plan iznosi 69.762.982 kuna.

**Upravne i administrativne pristojbe** planirane su u iznosu manjem za 135.000 kuna i iznose 735.000 kuna, a odnose se na prihode od državnih biljega u iznosu od 150.000 kuna dok prihodi od gradskih pristojbi iznose 500.000 kuna, a prihodi od boravišnih pristojbi 85.000 kuna.

**Prihodi po posebnim propisima** su veći za 444.468 kuna i iznose 18.992.047 kuna, od čega se najveći dio ovih prihoda odnosi na vlastite prihode proračunskih korisnika (participacija roditelja za vrtiće, članarine, ulaznice i drugi namjenski prihodi proračunskih korisnika) u iznosu od 17,2 mil.kuna.

Ostale nespomenute prihode čine prihodi po sudskim presudama koji su planirani u iznosu većem za 75.000 kuna i novi plan iznosi 255.000 kuna, naknada za zadržavanje nezakonito izgrađenih zgrada u prostoru planirana je u iznosu većem za 153.836 kuna i novi plan iznosi 280.714 kuna dok je prihod od šumskog doprinosa planiran u iznosu većem za 80.000 kuna i iznosi 880.000 kuna.

**Prihodi od komunalnih doprinosa i naknada** ovim Izmjenama nisu mijenjani i iznose 50,0 mil.kuna pri čemu se na komunalnu naknadu odnosi 46.035.935 kuna, a na komunalni doprinos 4.000.000 kuna.

* **Prihodi od prodaje proizvoda i robe te pruženih usluga i prihodi od donacija**

Predlaže se povećanje ove skupine prihoda za 1.471.755 kuna i novi plan iznosi 6.221.909 kuna, a odnose se gotovo u cijelosti na vlastite prihode proračunskih korisnika.

Prihodi od prodaje proizvoda i robe te pruženih usluga proračunskih korisnika planirani su u iznosu većem za 1,0 mil. kuna i iznose 3.580.824 kuna dok se na prihode Grada po ovoj osnovi odnosi 1.450.000 kuna (prihodi od pruženih usluga za Hrvatske vode).

Prihodi od donacija su planirani u iznosu većem za 462.585 kuna i iznose 1.191.085 kuna, a povećanje sredstava za donacije se najvećim dijelom odnosi na proračunskog korisnika Muzeji Grada Karlovca čija su sredstva povećana za 424.585 kuna i novi plan iznosi 474.585 kuna. Donacije trgovačkih društava za projekt KA – kvart planirane su u iznosu od 350.000 kuna, donacije od Heinekena za UPU Pivovara u iznosu od 70.000 kuna dok su donacije poslovnog subjekta za UPU Poslovna zona Mekušje planirane u iznosu od 62.000 kuna. Donacije od Hrvatske turističke zajednice planirane su u iznosu od 40.000 kuna. Prihodi proračunskih korisnika po ovoj osnovi iznose 669.085 kuna.

* **Kazne, upravne mjere i ostali prihodi**

Navedena skupina prihoda je ovim izmjenama i dopunama proračuna planirana u iznosu većem za 5.529 kuna i iznosi 1.715.850 kuna, a odnosi se na naplatu prihoda od novčanih kazni (prekršajne kazne komunalnih redara) u iznosu od 500.000 kuna, prihode za naplaćene troškove prisilne naplate u iznosu od 5.000,00 kuna i ostale prihode u iznosu od 1.210.850 kuna (ostali prihodi ostvareni s osnove posebnih ugovora, prihodi od naplate sudskih troškova i troškova ovrha i slično, povrati u gradski proračun, te razni manji prihodi koji se ne iskazuju zasebno).

**2.2. PRIHODI OD PRODAJE NEFINANCIJSKE IMOVINE**

**Prihodi od prodaje neproizvedene dugotrajne imovine** ovim izmjenama ostaju nepromijenjeni i planirani su u iznosu od 8.921.194 kuna, a odnose se najvećim dijelom na prihode od prodaje zemljišta u vlasništvu grada u iznosu od 7.961.194 kuna dok se na prihode od prodaje zemljišta u zoni Gornje Mekušje odnosi 890.000 kuna, a na prihode od prodaje zemljišta u državnom vlasništvu odnosi 70.000 kuna.

**Prihodi od prodaje proizvedene dugotrajne imovine** planirani su u iznosu manjem za 59.000 kuna i ovim Izmjenama iznose 2.531.005 kuna, a najveći dio se odnosi na prihode od prodaje građevinskih objekata (stanova) koji su planirani u iznosu od 2.509.950 kuna dok prihodi od prodaje postrojenja i opreme iznose 16.055 kuna, a prihodi od prodaje prijevoznih sredstava 5.000 kuna. Prihodi od prodaje stanova na kojim postoji stanarsko pravo uz obročnu otplatu na temelju ugovora iz ranijih godina planirani su u iznosu od 865.000 kuna, prihodi od prodaje gradskih stanova u iznosu od 1,5 mil. kuna dok su prihodi od prodaje poslovnih objekata planirani u iznosu od 100.000 kuna.

**2.3. PRIMICI OD FINANCIJSKE IMOVINE I ZADUŽIVANJA**

Trećim Izmjenama i dopunama Plana za 2022. godini Primici od financijske imovine i zaduživanja su smanjeni za 31,5 mil.kuna i njihov plan iznosi 13.711.159 kuna, a odnosi se na sredstva namijenjena financiranju izgradnji komunalne infrastrukture u sklopu projekta Karlovac II u iznosu od 10,8 mil.kuna dok je 2,9 mil. kuna namijenjeno projektu kina Edison i rekonstrukciji Dječjeg vrtića Banija.

**3. RASHODI I IZDACI**

Prijedlogom trećih Izmjena Proračuna za 2022. godinu smanjuju se ukupni rashodi i izdaci Proračuna za 122,0 mil. kuna, što je smanjenje za 21,4% planiranih proračunskih rashoda i izdataka za 2022. godinu i novi plan uravnotežen je s prihodima u iznosu 447.054.571 kuna.

Rashodi poslovanja planirani su u 2022. godini u novom iznosu od 326.568.739 kuna i manji su za 9,5 mil.kuna u odnosu na Proračun za 2022. godinu, rashodi za nabavu nefinancijske imovine planirani su u iznosu manjem za 113,1 mil. kuna i novi plan iznosi 107.875.394 kuna dok su izdaci za financijsku imovinu i otplatu zajmova planirani u iznosu od 12.610.438 kuna i veći su za 550.000 kuna u odnosu na Plan za 2022. godinu.

U nastavku se daje prikaz promjena na osnovnim skupinama rashoda i izdataka u odnosu na prethodni plan Proračuna.

**Tablica 3. Planirani rashodi i izdaci Proračuna Grada Karlovca za 2022. godinu i** **prijedlog povećanja/smanjenja**



**3.1**. **RASHODI POSLOVANJA**

**Rashodi poslovanja** planirani su trećim Izmjenama i dopunama Proračuna Grada Karlovca u 2022. godini u ukupnom iznosu od 326.568.739 kuna što je za 2,8% manje u odnosu na Plan za 2022. godinu.

Predloženi rashodi poslovanje planirani su po skupinama rashoda i izdataka kako slijedi:

**Rashodi za zaposlene** (plaće, ostali rashodi za zaposlene, doprinosi koji se odnose ukupno na djelatnike Gradske uprave i proračunske korisnike), planirani su u ukupnom iznosu od 159.815.749 kuna, što je za 5,4 mil. kuna više u odnosu na plan za 2022. godinu. U strukturi ukupnih rashoda i izdataka čine 35,7%. Od toga su planirani rashodi za zaposlene u Gradskoj upravi u iznosu od 24,4 mil.kuna pri čemu se na plaće (bruto) odnosi u iznosu od 19,2 mil. kuna, ostali rashodi za zaposlene planirani su u iznosu od 2,2 mil. kuna dok su doprinosi na plaću planirani u iznosu od 3,1 mil. kuna.

Povećanje rashoda za zaposlene evidentno je u JVP i dječjim vrtićima zbog povećanje osnovice za plaću za 6% od 01.listopada, dok se planirano povećanje osnovice za plaću za 4% od 01. studenog odnosi na zaposlene u Gradskoj upravi, ustanovama kulture i ustanovi Aquatika.

**Materijalni rashodi** (naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja) planirani su u iznosu od 125.416.573 kuna i manji su za 14,8 mil. kuna u odnosu na Plan za 2022. godinu. Materijalne rashode čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa, te ostali rashodi poslovanja koji uključuju naknade za rad predstavničkih i izvršnih tijela i upravnih vijeća, premije osiguranja, reprezentacije, članarine upravne, administrativne i sudske pristojbe i ostali slični rashodi. U ukupnim rashodima i izdacima u Proračunu Grada Karlovca sudjeluju s 28,05%.

Najveći dio rashoda odnosi se na rashode za usluge u iznosu od 83.564.637 kuna (zakupnine, usluge tekućeg i investicijskog održavanja objekata, komunalne usluge, održavanje komunalne infrastrukture, usluge promidžbe i informiranja, intelektualne usluge i druge usluge) što je smanjenje za 15,9 mil. kuna, zatim na rashode za materijal i energiju u iznosu od 27.270.635 kuna (troškovi energije, uredski materijal, sitni inventar i drugi materijalni rashodi) što je povećanje za 1,2 mil. kuna, ostali nespomenuti rashodi poslovanja manji su za 707.529 kuna i iznose 6.122.396 kuna, naknade troškova zaposlenima planirane su u iznosu od 8.121.185 kuna i veće su za 613.404 kuna dok su naknade troškova osobama izvan radnog odnosa planirane u iznosu od 337.720 kuna i manje su za 56.080 kuna.

**Financijski rashodi** (kamate za primljene zajmove i ostali financijski rashodi) se smanjuju za 321.201 i njihov plan iznosi 1.345.264 kuna pri čemu kamate za primljene kredite i zajmove iznose 720.000 kuna dok su ostali financijski rashodi planirani u iznosu od 625.264 kuna, a obuhvaćaju rashode za bankarske usluge, usluge platnog prometa i kamate i naknade koje su proizašle iz drugih ugovornih odnosa.

**Subvencije** (subvencije trgovačkim društvima u javnom sektoru i subvencije trgovačkim društvima, obrtnicima i malim i srednjim poduzetnicima i poljoprivrednicima) su ovim izmjenama plana manje za 52.400 kuna i iznose 5.496.257 kuna, u ukupnim rashodima i izdacima sudjeluju s 1,2%, pri čemu su subvencije Hrvatskom radio Karlovcu d.o.o. planirane u iznosu od 350.000 kuna, a subvencije trgovačkim društvima, zadrugama, poljoprivrednicima i obrtnicima izvan javnog sektora u iznosu od 5.146.257 kuna. Subvencija Autotransport d.o.o. planirana je u iznosu od 2.200.000 kuna, potpore poljoprivrednim gospodarstvima planirane su u iznosu od 992.257 kuna, a potpore poduzetništvu iznose 1.080.000 kuna. Sufinanciranje smještaja djece u privatnim vrtićima planirano je u iznosu od 874.000 kuna.

**Pomoći dane u inozemstvo i unutar opće države** planirane su u iznosu manjem za 145.000 kuna ili za 4,5% u odnosu na plan za 2022. godinu i iznose 3.068.385 kuna. U ukupnim rashodima i izdacima Proračuna Grada Karlovca sudjeluju s 0,69%. Pomoći unutar općeg proračuna su manje za 145.000 kuna i novi plan iznosi 2.730.385 kuna, a odnose se najvećim dijelom na kapitalne pomoći Centru za gospodarenje otpadom Karlovačke županije u iznosu od 2.416.085 kuna, zatim na pomoći trgovačkom društvu Mladost u sklopu organizacije Adventa u iznosu 175.000 kuna, zatim na pomoći općini Krnjak i Draganić po sukcesiji u iznosu od 64.300 kuna. Pomoći proračunskim korisnicima drugih proračuna ostaju nepromijenjene i iznose 338.000 kuna, a odnose se najvećim dijelom na pomoći proračunskim korisnicima u školstvu u iznosu od 8.000 kuna (pomoći Gimnaziji Karlovac i Trgovačko ugostiteljskoj školi) dok se na pomoći proračunskim korisnicima u zdravstvu odnosi 270.000 kuna (Dom zdravlja, Suvag i Ustanova za njegu u kući), a na skrb o braniteljima posredstvom Opće bolnice Karlovac se odnosi 60.000 kuna pomoći.

**Naknade građanima i kućanstvima** planirane su u iznosu od 9.707.230 kuna i manje su za 327.898 kuna u odnosu na planirane proračunom za 2022. godinu, a najvećim dijelom se odnose na gradski i zakonski socijalni program koji je planiran u iznosu od 5,8 mil. kuna. Ova skupina rashoda odnosi se još na stipendije učenicima i studentima, naknade za podmirenje troškova stanovanja i ogrjeva te toplog obroka građanima u socijalnoj potrebi. Nadalje, kroz ove se naknade sufinanciraju potrebe obitelji i djece i to za prehranu dojenčadi, naknade umirovljenicima, naknade za prehranu djece u osnovnim školama, te poklon paketi za novorođenčad i za siromašne obitelji kao i nabava obrazovnih materijala za osnovnoškolce. U ukupnim rashodima i izdacima Proračuna Grada Karlovca sudjeluju s 2,2%.

**Ostali rashodi** (tekuće i kapitalne donacije, kazne, penali i naknade štete i kapitalne pomoći) predlažu se u iznosu od 21.719.281 kuna što je za 787.985 kuna više u odnosu na plan za 2022. godinu. U ukupnim rashodima i izdacima u Proračuna Grada Karlovca sudjeluju s 4,8%.

Tekuće donacije planirane su u iznosu od 18.260.441 kuna i veće su za 440.985 kuna u odnosu na plan za 2022. pri čemu su za 300.000 kuna povećani rashodi za financiranje javnih potreba u športu i novi plan iznosi 10.630.000 kuna dok su sredstva za financiranje redovne djelatnosti Vatrogasne zajednice i donacije dobrovoljnim vatrogasnim društvima povećane za 75.000 kuna i novi plan iznosi 1.165.000 kuna

Kapitalne donacije su manje za 30.000 kuna i trećim Izmjenama i dopunama plana za 2022. godinu i iznose 1.000.000 kuna. Ovo smanjenje rashoda rezultat je izostalih pomoći za nabavu hidroboksova.

Kazne, penali i naknade štete planirane su u iznosu većem za 377.000 kuna i novi plan iznosi 2.458.840 kuna, a promjene se odnose najvećim dijelom na isplate naknada šteta pravnim i fizičkim osobama po sudskim presudama koje su veće za 392.000 kuna i novim planom iznose 800.000 kuna.

**3.2. RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planirani su u iznosu manjem za 113,1 mil. kuna ili za 51,2% u odnosu na Plan za 2022. godinu i iznose 107.875.394 kuna, a smanjenje rashoda za nabavu nefinancijske imovine rezultat je smanjenih rashoda za dodatna ulaganja na građevinskim objektima koji su ovim Izmjenama planirani u iznosu manjem za 65,2 mil. kuna i iznose 33.087.313 kuna dok su rashodi za nabavu proizvedene dugotrajne imovine (najveći dio se odnosi na građevinske objekte) manji za 47,9 mil.kuna i iznose 63.384.410 kuna. U ukupnim rashodima i izdacima u Proračuna Grada Karlovca sudjeluju s 24,1%.

Od toga su **rashodi za nabavu neproizvedene dugotrajne imovine** planirani u iznosu od 6.403.671 kuna što je za 40.000 kuna više u odnosu na Plan za 2022. godinu i odnose se na rashode za kupnju zemljišta u iznosu od 5.643.671 kuna (troškovi otkupa zemljišta vezanih za izgradnju komunalne infrastrukture) dok se na rashode za nematerijalnu imovinu odnosi 760.000 kuna (licence i dr.).

**Rashodi za nabavu proizvedene dugotrajne imovine** planirani su u iznosu od 68.384.410 kuna i manji su za 47,9 mil.kuna u odnosu na plan za 2022. godinu. Ovi rashodi se najvećim djelom odnose na rashode određene za kupnju i izgradnju građevinskih objekata u iznosu od 51.470.287 kuna ili 75,26% ukupnih rashoda za nabavu proizvedene dugotrajne imovine pri čemu su najznačajniji rashodi namijenjeni projektu Karlovac II u iznosu od 30,5 mil.kuna što je smanjenje za 39,1 mil. kuna, za kupnju stanova planirano je 0,6 mil. kuna manje u odnosu na plan za 2022. godinu i novi plan iznosi 538.445 kuna dok su za projekt Izgradnje dječjeg vrtića Luščić povećani rashodi za 600.000 kuna i novi plan iznosi 1.350.000 kuna.

Ostale rashode u ovoj skupini čine rashodi za nabavu postrojenja i opreme u iznosu manjem za 3,2 mil. kuna i novi plan iznosi 5.939.333 kuna, skupina prijevozna sredstva su manja za 3,0 mil.kuna i novi je planirano 341.247 kuna, a smanjenje od 3,0 mil kuna se odnosi na nabavu bibliobusa kod proračunskog korisnika Gradske knjižnice „Ivan Goran Kovačić“), a za knjige i umjetnička djela 3.010.858 kuna (od čega se najveći dio odnosi nabavu udžbenika u osnovnim školama 3,0 mil.kuna). Ovu skupinu rashoda čine još i rashodi za nematerijalnu proizvedenu imovinu koji su planirani u iznosu manjem za 2,3 mil. kuna i iznose 7.607.685 kuna (izrada projektne dokumentacije, ulaganja u računalne programe, prostorno planska dokumentacija i drugo), a za višegodišnje nasade i osnovno stado planirano je 15.000 kuna (nabava riba).

Skupina rashoda za nabavu plemenitih metala i ostalih pohranjenih vrijednosti je ovim Izmjenama i dopunama Proračuna za 2022. godinu svedena na 0,0 kuna.

**Dodatna ulaganja na građevinskim objektima** planirana su u iznosu od 33.087.313 kuna i manja su za 65,2 mil. kuna ili za 66,3% u odnosu na planirano Proračunom za 2022. godinu. Ovo smanjenje sredstava odnosi se najvećim dijelom na smanjenje rashoda za obnovu i očuvanje objekata kulturne baštine oštećenih u potresu koji je zadesio Karlovačku županiju krajem 2020. godine. Odobrena sredstva iz Europskog fonda solidarnosti neće se ostvariti ove godine, već iduće, pri čemu se na rashode za dodatna ulaganja odnosi 2,0 mil. kuna. Ovim Izmjenama plana planirana sredstva za kino Edison iznose 13,0 mil. kuna što je smanjenje za 7,8 mil. kuna u odnosu na prvotni plan za 2022. godinu dok su sredstva namijenjena projektu Sanacije odlagališta na Ilovcu smanjena za 6,0 mil.kuna i iznose 4,0 mil. kuna (izostanak sredstva iz FZOEU). U strukturi ukupnih rashoda i izdataka Proračuna za 2022. godinu ova skupina čini 7,4%.

Rashodi za dodatna ulaganja na postrojenima i opremi su povećani za 116.500 kuna ili za 247,9% i novi plan iznosi 163.500 kuna, a odnosi se na proračunskog korisnika Muzeji grada Karlovca.

**3.3. IZDACI ZA FINANCIJSKU IMOVINU I OTPLATE ZAJMOVA**

Navedeni rashodi planirani su u ukupnom iznosu od 12.610.438 kuna, što je za 550.000 kuna više u odnosu na planirano u 2022. godini, a sredstva su namijenjena otplati glavnica sedam dugoročnih kredita Grada i beskamatnog zajma Ministarstvu financija iznose 7.350.000 kuna.

U strukturi ukupnih rashoda ovi izdaci čine 2,8%.

**II. POSEBNI DIO**

U Posebnom dijelu Proračuna Grada Karlovca za 2022. godinu, pa tako i u Prijedlogu trećih Izmjena i dopuna Proračuna za 2022. godinu, rashodi i izdaci se prikazuju po organizacijskoj klasifikaciji, znači po razdjelima, odnosno po upravnim tijelima gradske uprave i njihovim proračunskim korisnicima prema sljedećem tabličnom prikazu:











U nastavku se daje obrazloženje planiranih rashoda trećih Izmjena i dopuna Proračuna Grada Karlovca za 2022. godinu po razdjelima i programima.

**RAZDJEL 001 URED GRADONAČELNIKA**

Prijedlogom trećih Izmjena i dopuna financijskog plana za 2022. godinu Ured gradonačelnika je planiran u iznosu od 26.240.088 kuna odnosno povećan je za 1.115.705 kuna u odnosu na planirano proračunom za 2022. godinu.

Plan koje predlaže Ured gradonačelnika prikazan je po programima i aktivnostima u tablici kako slijedi:













**GLAVA URED GRADONAČELNIKA**

**PROGRAM Redovna djelatnost** predloženimtrećim Izmjenama i dopunama Proračuna Grada Karlovca za 2022. godinu povećan je plan za 574.500 kuna i novi plan iznosi 6.979.500 kuna.

**Aktivnost: Financiranje osnovnih aktivnosti** planirano je povećanje rashoda za 202.500 kuna i novi plan iznosi 5.345.000 kuna, a promjene se najvećim dijelom odnose na povećane rashode za trošak energije koja je planirana u iznosu od 700.000 kuna, troškovi odvjetnika i pravnog savjetovanja su planirani u iznosu od 500.000 kuna dok se na troškove uredskog materijala i ostalih materijalnih rashoda odnosi 300.000 kuna, a na troškove protokola 250.000 kuna.

**Aktivnost: Rashodi po sudskim presudama** planirani su u iznosu većem za 392.000 kuna i novi plan iznosi 1,0 mil. kuna, a odnose se na naknade pravnim i fizičkim osobama po sudskim presudama koje su planirane u iznosu od 800.000 kuna dok se na naknade vjerovnicima po ošasnoj imovini odnosi 200.000 kuna.

**Aktivnost: Karlovačka građanska garda** planirani su rashodi u iznosu manjem za 100.000 kuna i novi plan iznosi 139.000 kuna, a smanjenje se najvećim dijelom odnosi na troškove protokola i reprezentacije koja je planirana u iznosu od 40.500 kuna.

**Tekući projekt: Opremanje upravnih odjela Gradske uprave** planirano je povećanje rashoda za 80.000 kuna i novi plan iznosi 270.000 kuna, a povećanje sredstava se odnosi na nabavu uredske opreme i namještaja koja je planirana u novom iznosu od 200.000 kuna.

**PROGRAM Civila zaštita** planirano je povećanje rashoda za 185.000 kuna i novi plan iznosi 786.000 kuna, a ovo povećanje sredstava se odnosi na pomoći iz županijskog proračuna namijenjene sanaciji šteta od potresa za što je planirano 350.000 kuna dok je za projekt Plan zaštite i spašavanja i aktivnosti civilne zaštite planirano 435.000 kuna.

**PROGRAM Vatrogasna zajednica grada** planirano je povećanje rashoda za 75.000 kuna i novi plan iznosi 2.075.000 kuna, a odnosi se na:

**Aktivnost: Financiranje redovne djelatnosti** povećani su rashodi za 50.000 kuna i novi plan iznosi 640.000 kuna, a odnosi se na tekuće donacije Vatrogasnoj zajednici za troškove redovnog poslovanja.

**Tekući projekt: Donacije DVD-ima** povećani su rashodi za 25.000 kuna i novi plan iznosi 525.000 kuna, a odnosi se na tekuće donacije dobrovoljnim vatrogasnim društvima.

**GLAVA MJESNA SAMOUPRAVA** planirana je u iznosu od 2.216.675 kuna, pri čemu se 80.000 kuna odnosi na sredstva namijenjena plaćanju zakupnina i najma prostora za rad gradskih četvrti i mjesnih odbora na temelju sklopljenih ugovora.

Rashodi za financiranje rada mjesne samouprave planirani su u iznosu od 2.136.675 kuna i raspoređeni su na 38 mjesnih odbora i gradskih četvrti, pri čemu se na projekt Kakvarta odnosi 700.000 kuna za financiranje različitih komunalnih i društvenih projekata koje provode jedinice mjesne samouprave Grada Karlovca. Projekti su jednim dijelom sufinancirani od strane trgovačkih društava putem donacija koje su planirane u iznosu od 350.000 kuna.

**GLAVA JAVNA VATROGASNA POSTROJBA**

Trećim Izmjenama i dopunama Plana za 2022. godinu povećani su rashodi Javne vatrogasne postrojbe za 534.280 kuna i novi plan iznosi 12.924.913 kuna.

**PROGRAM Vatrogastvo – iznad standarda** planirano je povećanje rashoda za 489.700 kuna i novi plan iznosi 4,0 mil. kuna, a ovo povećanje sredstava se odnosi najvećim dijelom na povećanje rashoda za plaće zaposlenih čiji plan poslije izmjena iznosi 3.529.991 kuna.

**Aktivnost: Rashodi za zaposlene** planirano povećanje rashoda za 516.300 kuna rezultat je povećanja osnovice plaća i drugih materijalnih prava od 01. listopada ove godine za državne službenike i namještenike (povećanje osnovice plaća za 6% u ovoj godini), novi plan iznosi 3.529.991 kuna od čega se na troškove plaće (bruto) odnosi 2.631.791 kuna, na doprinose 493.500 kuna, a na ostale rashode za zaposlene 404.700 kuna.

**Aktivnost: Rashodi za redovnu djelatnost – iznad standarda** su povećani za 49.000 kuna i novi plan iznosi 449.000 kuna, a odnosi se na naknade troškova zaposlenima koje su poslije izmjena planirane u iznosu od 140.000 kuna.

**Tekući projekt: Oprema, uređaji i ostala ulaganja u imovinu JVP** smanjeni su rashodi za nabavu opreme za 75.600 kuna i novi plan iznosi 24.400 kuna.

**PROGRAM Javna vatrogasna postrojba – osnovna djelatnost** planirana je u iznosu većem za 57.880 kuna i novi plan iznosi 1.438.413 kuna, a odnosi se na sljedeće:

**Aktivnost: Redovna djelatnost – JVP** planirani su rashodi u iznosu od 900.413 kuna što je za 109.880 kuna više od dosadašnjeg plana, a odnose se najvećim dijelom na rashode za materijal i energiju i rashode za usluge.

**Aktivnost: Rashodi za zaposlene** iz vlastitih prihoda JVP su planirani u iznosu od 240.000 kuna što je za 40.000 kuna manje u odnosu na Plan za 2022. Sredstva se odnose na pomoći iz županijskog proračuna za sufinanciranje plaća zaposlenih prema Ugovoru o sufinanciranju plaća radnika u JVP Grada Karlovca na radnom mjestu operativni dežurni u vatrogasnom operativnom centru za što je planirano 200.000 kuna. Na pomoći iz državnog proračuna se odnosi 40.000 kuna za sufinanciranje plaća zaposlenih.

**PROGRAM Javna vatrogasna postrojba – uslužna djelatnost** planiran je u iznosu manjem za 13.300 kuna i novi plan iznosi 49.800 kuna, a sredstva se najvećim dijelom odnose na rashode za materijal i energiju u iznosu od 8.500 kuna dok se na rashode za usluge odnosi 33.000 kuna.

**GLAVA GRADSKO VIJEĆE**

**PROGRAM Redovna djelatnost** planiran je u iznosu od 908.000 kuna što je za 61.000 kuna više od Plana za 2022. godinu, a odnosi se na povećanje troškova za naknade članovima Gradskog vijeća čiji plan poslije izmjena iznosi 130.000 kuna i na veće troškove informiranja odnosno prijenosa sjednica Gradskog vijeća za što je planirano 74.000 kuna. Aktivnost Nagrade Grada Karlovca planirana je u iznosu većem za 17.000 kuna i novi plan iznosi 92.000 kuna, sredstva se odnose na dodjelu nagrada i plaketa zaslužnim građanima i organizacijama grada Karlovca.

**RAZDJEL 002 UPRAVNI ODJEL ZA PRORAČUN I FINANCIJE**

Prijedlogom trećih Izmjena i dopuna financijskog plana Upravnog odjela za proračun i financije za 2022. godinu, ukupno planirana sredstva odjela iznose 40.818.547 kuna što je povećanje za 1.621.562 kuna u odnosu na planirano proračunom za 2022. godinu.

Financijski plan Upravnog odjela prikazan je po programima i aktivnostima u sljedećoj tablici:



**PROGRAM Redovna djelatnost** planirana je u iznosu većem za 30.100 kuna i novi plan iznosi 1.150.600 kuna, a odnosi se na troškove zaposlenih na poslovima razreza i naplate naknade za uređenje voda za Hrvatske vode.

**PROGRAM Upravljanje javnim financijama** trećim Izmjenama i dopunama proračuna za 2022. godinu predloženo je povećanje rashoda za 1.591.462 kuna i novi plan iznosi 39.667.947 kuna, a odnosi se na sljedeće:

**Aktivnost: Rashodi za zaposlene u Gradskoj upravi** planirano je povećanje rashoda za zaposlene za 1,3 mil. kuna i novi plan iznosi 22.414.687 kuna pri čemu se na trošak plaća odnosi 17,7 mil.kuna, na doprinose 2,8 mil.kuna i na ostale rashode za zaposlene 1,9 mil.kuna.

**Aktivnost: Materijalni i financijski rashodi** planirani su u iznosu od 1.088.225 kuna što je za 96.500 kuna manje u odnosu na plan za 2022. godinu, a smanjenje rashoda se odnosi na sredstva za povrat preplaćenog iznosa komunalne naknade i planirana su u iznosu od 24.725 kuna, bankarske usluge i usluge platnog prometa su smanjene za 35.000 kuna i iznose 260.000 kuna, naknade za troškove prijevoza su veće za 55.000 kuna i iznose 745.000 kuna.

**Aktivnost: Financiranje usluga naplate** planirana je u iznosu većem za 40.735 kuna i novi plan iznosi 2.530.735 kuna, a koriste se za financiranje usluga naplate poreza na dohodak koji plaćamo Poreznoj upravi i novi plan iznosi 1.400.000 kuna dok su troškovi provođenja ovrha i sudskih postupaka manji za 35.000 kuna i iznose 65.000 kuna.

**Aktivnost: Pomoći za općinu Krnjak i Draganić po sukcesiji** planirani su u iznosu manjem za 20.000 kuna i iznose 64.300 kuna pri čemu se na kapitalne pomoći općini Krnjak odnosi 30.800 kuna, a na kapitalne pomoći općini Draganić 33.500 kuna.

**Aktivnost: Otplate kamata za primljene zajmove od banaka** su smanjene za 180.000 kuna ili za 20,0% i novi plan iznosi 720.000 kuna.

**Tekući projekt: Otplate glavnice za primljene zajmove od banaka** su povećane za 550.000 kuna i iznose 7.350.000 kuna, a odnose se na otplatu glavnice sedam dugoročnih kredita Grada.

**RAZDJEL 003 UPRAVNI ODJEL ZA PROSTORNO UREĐENJE I POSLOVE PROVEDBE DOKUMENATA PROSTORNOG UREĐENJA**

Trećim Izmjenama i dopunama plana za 2022. godinu proračun Upravnog odjela za prostorno uređenje i provedbu dokumenata prostornog uređenja nije mijenjan i iznosi 2.432.000 kuna.



**RAZDJEL 004 UPRAVNI ODJEL ZA GRADNJU I ZAŠTITU OKOLIŠA**

Prijedlogom trećih Izmjena i dopuna financijskog plana Upravnog odjela za gradnju i zaštitu okoliša za 2022. godinu, ukupno planirana sredstva iznose 79.768.077 kuna i smanjena su za 122,8 mil. kuna ili za 60,63% u odnosu na Plan za 2022. godinu. Planirani rashodi i izdaci provode se kroz sljedeće programe:











**PROGRAM Gradnja objekata** planiran je u iznosu od 17.806.119 kuna što je za 10,6 mil. kuna manje u odnosu na Plan za 2022. godinu, a najveći dio se odnosi na projekt kina Edison koji je planiran kroz dva kapitalna projekta unutar ovog upravnog odjela:

* **Obnova brownfield lokacije nekadašnjeg kina Edison** smanjenje rashoda za 7,7 mil.kuna u odnosu na Plan za 2022. godinu i novi plan iznosi 13,1 mil.kuna i
* **Revitalizacija kina Edison u funkciji pokretanja integriranih turističkih programa grada Karlovca** smanjenje rashoda za 3,0 mil.kuna u odnosu na Plan za 2022. godinu

Projekt obnove i revitalizacije kina Edison nastavlja se iduće godine i bit će dovršen u I polugodištu.

**Kapitalni projekt: Izgradnja dječjeg vrtića Luščić** ovim Izmjenama planirano je povećanje rashoda za 555.250 kuna i novi plan iznosi 1,6 mil. kuna, a ovo povećanje rashoda rezultat je većih troškova za uklanjanje postojećih objekata.

**PROGRAM Zaštita i očuvanje kulturne baštine** planiran je u iznosu manjem za 66,5 mil.kuna i novi plan iznosi 4,5 mil. kuna, a smanjenje sredstava se odnosi na izostanak sredstava iz Europskog fonda solidarnosti koja su namijenjena sanaciji zgrada oštećenih u potresu, a odnose se na sljedeće projekte:

* Mjera zaštite zgrade „KAMOD“ u iznosu od 247.500 kuna
* Mjera zaštite zgrade Hrvatskog doma u iznosu od 571.250 kuna
* Mjera zaštite zgrade na adresi bana Josipa Jelačića 1 u iznosu od 212.250 kuna
* Mjera zaštite zgrade Gradskog muzeja u iznosu od 263.125 kuna
* Mjera zaštite zgrade na adresi Gornja Gaza 3 u iznosu od 573.125 kuna

Svi projekti su u fazi javne nabave, neki će započeti ove godine, ali svi trebaju biti dovršeni u I polugodištu 2023. godine

Sredstva namijenjena projektu **Obnova i očuvanje kulturne baštine** su manja za 100.000 kuna i novi plan iznosi 2,7 mil. kuna, a smanjena su sredstva za obnovu mrtvačnice na Židovskom groblju koje je planirana u iznosu od 785.322 kuna.

**PROGRAM Građenje komunalne infrastrukture** planiran je unutar ovog Upravnog odjela u iznosu od 48.340.521 kuna što je za 39,5 mil. kuna manje odnosu na plan za 2022. godinu. Ovim programom se određuje građenje komunalne infrastrukture na području Grada Karlovca za građevine komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja, građevina koje će se graditi izvan građevinskog područja i postojeće građevine komunalne infrastrukture koje će se rekonstruirati i način njihove rekonstrukcije. Planirani rashodi se najvećim dijelom odnose na troškove proširenja i izgradnje dodatne komunalne infrastrukture – izgradnju prometnica, oborinske odvodnje, izgradnju nogostupa i izgradnju DTK mreže.

Do promjena je došlo na sljedećim kapitalnim projektima:

* Nemičićeva ulica
* Karlovac II Mala Švarča
* Karlovac II Bohinjska, Skadarska
* Karlovac II Baščinska
* Karlovac II Triglavska
* Karlovac II Donja Švarča
* Karlovac II Zvijezda
* Sportsko igralište Velika Jelsa
* Odvodnja Grabrik
* Uređenje okoliša Smičiklasova
* Park Grabrik
* Modrušanov park
* Izgradnja groblja Hrnetić
* Vrbanićev perivoj
* Parkiralište kod izvorišta Gornje Mekušje
* Rekonstrukcija DC3
* Klizište Skopska

Najveće smanjenje uočava se na projektima Karlovca II, jer su radovi u Zvijezdi započeli tek ovu jesen, a i drugi projekti se odvijaju sporije od očekivanog, ali u skladu s ugovorenim rokovima. Sva sredstva (uključujući i sredstva Hrvatskih voda i kreditna sredstva) prenose se u 2023. godinu kad je planirano dovršenje većine projekata osim Zvijezde.

**PROGRAM Zaštita okoliša** planiran je u iznosu manjem za 6.122.000 kuna i novi plan iznosi 9.079.215 kuna, a odnosi se najvećim dijelom na projekt **Sanacije odlagališta Ilovac** koji je planiran u iznosu manjem za 6,0 mil.kuna i novi plan iznosi 4,0 mil.kuna. Početak projekta očekuje se u 2023, pa su shodno tome izostali prihodi iz Fonda za zaštitu okoliša i energetsku učinkovitost koji su planirani za ovu namjenu u iznosu od 6,0 mil.kuna.

**Aktivnost: Usluge za zaštitu okoliša** su manje za 67.000 kuna i novi plan iznosi 1.233.000 kuna pri čemu su smanjeni rashodi za komunalne usluge za 25.000 kuna i novi plan iznosi 425.000 kuna, ostali nespomenuti rashodi poslovanja (naknada koju plaćamo FZOEU) su smanjeni za 32.000 kuna i novi plan iznosi 668.000 kuna dok su rashodi za opremu smanjeni za 10.000 kuna.

**PROGRAM Energetska učinkovitost** se unutar ovog upravnog odjela odnosi na kapitalni projekt **Građani i kućanstva- pomoći za hidroboksove**, a ovim Izmjenama i dopunama je smanjen za ukupno planiranih 30.000 kuna.

**RAZDJEL 005 UPRAVNI ODJEL ZA KOMUNALNO GOSPODARSTVO**

Prijedlogom trećih Izmjena i dopuna financijskog plana za 2022. godinu ukupno planirana sredstva Upravnog odjela za komunalno gospodarstvo iznose 63.297.190 kuna i povećana su za 380.420 kuna. Planirani rashodi i izdaci provode se kroz sljedeće programe:













**PROGRAM Civilna zaštita** unutar ovog upravnog odjela planiran je u iznosu od 364.253 kuna, radi se o sredstvima dobivenim posredstvom Karlovačke županije za sanaciju šteta uzrokovanih posljedicama potresa i odnosi se na rashode za usluge.

**PROGRAM Održavanje komunalne infrastrukture**, ovim izmjenama i dopunama planirani iznos se povećava za 1,8 mil. kuna i novi plan iznosi 46.617.182 kuna, a do promjena je najvećim dijelom došlo na sljedećim aktivnostima:

**Aktivnost: Održavanje sustava odvodnje** planirano je smanjenje rashoda za 50.000 kuna i novi plan iznosi 5.150.000 kuna, a sredstva se odnose na troškove električne energije za crpne stanice u iznosu 150.000 kuna i na usluge održavanja javne i oborinske odvodnje u iznosu od 5,0 mil.kuna.

**Aktivnost: Održavanje zelenih površina i groblja** planirano je smanjenje rashoda za 18.000 kuna i novi plan iznosi 10.582.000 kuna, a odnosi se najvećim dijelom na troškove sadnog materijala u iznosu od 450.000 kuna i na usluge održavanja groblja i zelenih površina za što je planirano 9.750.000 kuna.

**Aktivnost: Održavanje nerazvrstanih cesta** planirano je povećanje rashoda za 2,0 mil. kuna i novi plan iznosi 18.850.939 kuna, a odnose se najvećim dijelom na usluge tekućeg i investicijskog održavanja nerazvrstanih cesta i prometne signalizacije u iznosu od 16.815.089 kuna.

**Aktivnost: Ostale nepredviđene intervencije u gradu** planirano je smanjenje rashoda za 38.000 kuna i novi plan iznosi 302.000 kuna.

**Aktivnost: Redarstvo** planirano je smanjenje za 100.000 kuna i novi plan iznosi 250.000 kuna, a odnosi se na rashode za komunalne usluge.

**PROGRAM Gradnja objekata** planiran je unutar ovog upravnog odjela u iznosu manjem za 150.000 kuna i odnosi se na troškove projektne dokumentacije za projekt sanacije pothodnika.

**PROGRAM Razvoj i sigurnost prometa** planiran je u iznosu manjem za 63.500 kuna i novi plan iznosi 2.766.500 kuna, a promjene se odnose na sljedeće aktivnosti:

**Aktivnost: Prometna jedinica mladeži** planirano je smanjenje rashoda za 500 kuna i novi plan iznosi 79.500 kuna, a odnosi se na smanjene rashode za nabavu opreme i odora koja je planirana u iznosu od 4.500 kuna dok se na usluge učeničkog i studentskog servisa odnosi 75.000 kuna.

**Kapitalni projekt: Biciklistička infrastruktura** su smanjeni za 63.000 kuna i novi plan iznosi 237.000 kuna, a odnosi se na trošak projektne dokumentacije.

**PROGRAM Upravljanje objektima u vlasništvu Grada** planiran je u iznosu manjem za 295.000 kuna i novi plan iznosi 10.225.021 kuna.

**Aktivnost: Održavanje poslovnih prostora i ostalih objekata** planirano je smanjenje rashoda za 10.000 kuna i novi plan iznosi 1.285.000 kuna, a smanjeni su rashodi za dokup energije za poslovne prostore i stanove čiji plan poslije izmjena iznosi 20.000 kuna.

**Tekući projekt: Izrada projektne dokumentacije** planirana je u iznosu manjem za 285.000 kuna i novi plan iznosi 615.000 kuna. Smanjenje rashoda se odnosi na rashode za usluge za upis cesta koje su planirane u iznosu od 175.000 kuna dok su troškovi projektne dokumentacije planirani u iznosu od 40.000 kuna.

**PROGRAM Građenje komunalne infrastrukture** planiran je unutar ovog upravnog odjela u iznosu od 2.238.014 kuna ili za 562.419 kuna manje u odnosu na planirano Drugim izmjenama i dopunama plana za 2022. godinu. Sredstva se odnose na sljedeće kapitalne projekte:

|  |
| --- |
| * Asfaltiranje makadam prometnice Priselci Donji 004 |
| * Asfaltiranje makadam prometnice Rečička 005 |
| * Asfaltiranje makadam prometnice Popović Brdo 010 |
| * Asfaltiranje makadam prometnice Tuškani 005 |
| * Asfaltiranje makadam prometnice Seljani 003 |
| * Asfaltiranje makadam prometnice Tušilović 010/014 |
| * Asfaltiranje makadam prometnica Rečica 014 |
| * Asfaltiranje makadam prometnice Bukovlje 002 - II |
| * Asfaltiranje makadam prometnice Kamensko |
| * Asfaltiranje makadam prometnice Turanj |
| * Asfaltiranje makadam prometnice Švarča |
| * Asfaltiranje makadam prometnice Jamadol |
| * Asfaltiranje makadam prometnice Hrnetić |
| * Asfaltiranje makadam prometnice Brođani |

Većina projekata je dovršena ili ugovorena, pa su sredstva u rebalansu III usklađena sa stvarnim iznosima utrošenima na ove projekte.

**PROGRAM Prostorno uređenje** planiran je u iznosu od 296.250 kuna što je za 56.250 kuna više u odnosu na Plan za 2022. godinu, a odnosi se na projekt WEB aplikacija – programsko rješenje katastra vodova.

**PROGRAM Zaštita okoliša** planirano je smanjenje rashoda za komunalne usluge za 300.000 kuna i novi plan projekta Sanacija divljih odlagališta iznosi 350.000 kuna.

**PROGRAM Upravljanje imovinom** planiran je u iznosu od 179.970 kuna koji se odnose na projekt uređenja Dječjeg vrtića Zadobarje.

**RAZDJEL 006 UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM**

Planirani rashodi Upravnog odjela za imovinsko pravne poslove i upravljanje imovinom iznose 11.183.671 kuna što je za 2,0 mil. kuna manje u odnosu na plan Upravnog odjela za 2022.godinu. Promjene se odnose na sljedeće programe:



**PROGRAM Građenje komunalne infrastrukture** ukupno planirana sredstva iznose 4,1 mil. kuna, a unutar ovog upravnog odjela troškovi programa se najvećim dijelom odnose na rješavanje imovinsko pravnih odnosa. Do promjene je došlo na sljedećim projektima građenja komunalne infrastrukture :

* Prometnica Poslovna zona Selce povećanje rashoda za otkup zemljišta za 118.000 kuna i novi plan iznosi 2,3 mil.kuna
* Groblje Mala Švarča smanjenje rashoda za 118.000 kuna i novi plan iznosi 182.000 kuna

**PROGRAM Upravljanje imovinom** ukupna sredstva su smanjena za 2,0 mil. kuna i novi plan iznosi 7.033.671 kuna, a izmjene se odnose na sljedeće projekte:

**Aktivnost: Evidencija imovine i ostali troškovi** planirana je u iznosu manjem za 907.000 kuna i novi plan iznosi 2.560.000 kuna, a do promjene je došlo najvećim dijelom na smanjenju rashoda za troškove procjena nekretnina za 410.000 kuna čiji plan poslije izmjena iznosi 190.000 kuna, troškovi geodetskih usluga su smanjeni za 135.000 kuna i novi plan iznosi 115.000 kuna, rashodi za energiju su smanjeni za 140.000 kuna i novi plan iznosi 610.000 kuna dok su rashodi za ostale intelektualne usluge smanjeni za 120.000 kuna i iznose 450.000 kuna.

**Kapitalni projekt Kupnja nekretnina** planiran je u iznosu manjem za 1,0 mil. kuna i novi plan iznosi 4.353.671 kuna pri čemu su sredstva namijenjena kupnji stanova planirana u iznosu manjem za 599.920 kuna i iznose 538.445 kuna, a naknada za drvnu masu za NK Korana poslije smanjenja iznosi 672.715 kuna.

**Tekući projekt: Reambulacija** planirano je smanjenje rashoda za intelektualne usluge za 80.000 kuna i novi plan iznosi 120.000 kuna.

**RAZDJEL 007 UPRAVNI ODJEL ZA GOSPODARSTVO, POLJOPRIVREDU**

**I TURIZAM**

Trećim Izmjenama i dopunama proračuna za 2022. godinu ukupni rashodi za Upravni odjel za gospodarstvo, poljoprivredu i turizam planirani su u iznosu većem za 2.248.100 kuna i novi plan iznosi 17.393.755 kuna.







**PROGRAM Razvoj malog i srednjeg poduzetništva** planiran je u iznosu manjem za 14.361 kuna i novi plan iznosi 1.153.639 kuna. Ovo smanjenje rezultat je smanjenog iznosa za promidžbu poduzetništva i obrtništva koje su novim planom planirane u iznosu od 23.639 kuna.

**PROGRAM Razvoj turizma** planirano je povećanje rashoda za 657.236 kuna ili za 14,56% u odnosu na plan i novi plan iznosi 5.172.236 kuna, a do promjena je došlo na sljedećim aktivnostima i projektima:

**Tekući projekt: Manifestacije i razna događanja** smanjeni su rashodi za 80.000 kuna i novi plan iznosi 500.000 kuna, a odnose se na rashode za organizaciju raznih manifestacija koje novim planom iznose 490.000 kuna. Posebno su planirane kao projekti financijski značajnije manifestacije poput „Dani piva“ u iznosu većem za 53.100 kuna i novi plan iznosi 1.453.100 kuna i manifestacija „Advent“ koja je planirana u iznosu većem za 702.989 kuna i novi plan iznosi 2.102.989 kuna.

**PROGRAM Veterinarsko zdravstvena zaštita** planirano je povećanje rashoda za 150.000 kuna i novi plan iznosi 1.750.000 kuna, a odnose se na usluge skloništa za napuštene životinje.

**PROGRAM Poljoprivreda i ruralni razvoj** trećim Izmjenama i dopunama predloženo je smanjenje rashoda za 164.250 kuna i novi plan iznosi 1.226.818 kuna, promjene se odnose na sljedeće aktivnosti:

**Aktivnost: Potpore poljoprivrednim gospodarstvima** planirane su u iznosu manjem za 50.000 kuna i novi plan iznosi 871.657 kuna, a odnosi se na troškove subvencija poljoprivrednim gospodarstvima za primarnu proizvodnju.

**Aktivnost: Potpore poduzetništvu u ruralnom području** planirano je smanjenje rashoda za 50.000 kuna i novi plan iznosi 120.000 kuna, a odnose se na troškove subvencija poljoprivrednim gospodarstvima za diverzifikaciju djelatnosti.

**Aktivnost: Održavanje zapuštenog poljoprivrednog zemljišta** planirano je smanjenje rashoda za 20.000 kuna i novi plan iznosi 50.000 kuna, a odnosi se na troškove čišćenja poljoprivrednih površina.

**Aktivnost: Suradnja s institucijama i udrugama** planirana je u iznosu manjem za 41.850 kuna i novi plan iznosi 98.550 kuna pri čemu su smanjeni rashodi za usluge za 14.500 kuna i iznose 500 kuna, zatim rashodi za usluge zaštite divljači za 25.000 kuna i iznose 15.000 kuna i rashodi za usluge održavanja CDA meteoroloških stanica za 2.350 kuna i iznose 4.650 kuna.

**PROGRAM Javne potrebe u kulturi** planiran je unutar ovog upravnog odjela u iznosu manjem za 20.525 kuna i iznosi 1.279.475 kuna, a sredstva se odnose na organizaciju manifestacije „Zvjezdano ljeto“.

**GLAVA 02 AQUATIKA – SLATKOVODNI AKVARIJ KARLOVAC**

Djelatnost proračunskog korisnika Aquatika – slatkovodni akvarij Karlovac provodi se kroz tri programa i planirana je u iznosu većem za 1.640.000 kuna u odnosu na planirano drugim Izmjenama i dopunama plana za 2022. godinu i novi plan iznosi 6.811.587 kuna.

* Program 5001 Razvoj turizma
* Program 6006 Javne potrebe u kulturi
* Program 8006 Aquatika slatkovodni akvarij Karlovac – vlastita djelatnost

Povećani su rashodi za 1.640.000 kuna na programu vlastitoj djelatnosti Aquatike koja je ovim izmjenama planirana u iznosu od 3,7 mil.kuna, a povećanje se odnosi na trošak materijala i energije te rashoda za usluge.

**RAZDJEL 008 UPRAVNI ODJEL ZA DRUŠTVENE DJELATNOSTI**

Prijedlogom trećih Izmjena i dopuna financijskog plana Upravnog odjela za društvene djelatnosti za 2022. godinu, ukupna planirana sredstva povećavaju se za 1,8 mil. kuna te sada iznose 194.882.406 kuna.

**GLAVA 01 DRUŠTVENE DJELATNOSTI**

Iz tablice u nastavku vidljivo je da su rashodi Glave UO za društvene djelatnosti manji za 126.463 kuna i novi plan iznosi 25.097.615 kuna.









**PROGRAM Osnovno školstvo – iznad standarda** planiran je u iznosu manjem za 36.900 kuna i novi plan iznosi 573.100 kuna, a smanjenje sredstava se odnosi na sljedeće aktivnosti i projekte:

**Aktivnost: Prijevoz učenika** planirana je u iznosu manjem za 12.000 kuna i novi plan iznosi 461.000 kuna, a odnosi se na smanjene rashode za prijevoz učenika osnovnih škola i novi plan iznosi 388.000 kuna dok se na prijevoz djece s teškoćama u razvoju odnosi 73.000 kuna. Pored zakonske obveze Grad osigurava sredstva za besplatan prijevoz učenika osnovnih škola do 3 i do 5 km. Grad Karlovac financira prijevoz učenika s poteškoćama u razvoju sukladno kriterijima iz Odluke o kriterijima za financiranje povećanih troškova prijevoza i posebnih nastavnih sredstava i pomagala te sufinanciranja prehrane učenika s teškoćama u razvoju

**Aktivnost: Rad s darovitim učenicima osnovnih škola** planiran je u iznosu manjem za 6.900 kuna i novi plan iznosi 30.100 kuna, a sredstva se odnose na novčane naknade mentorima i učenicima koja se isplaćuje putem pojedinačnih naredbi na teret Proračuna Grada Karlovca za 2022. godinu (na tekuće ili žiro račune učenika (ili roditelja učenika), te mentora učenika.

**Tekući projekt: „Škola u prirodi“** planirani su rashodi u iznosu od 82.000 kuna što je za 18.000 kuna manje od plana za 2022., a odnose se na usluge prijevoza učenika u iznosu od 60.000 kuna i na troškove smještaja učenika u Hostelu Selce za što je planirano 22.000 kuna.

**PROGRAM Stipendiranje učenika i studenata** ukupni izdaci planirani su u iznosu većem za 53.000 kuna i novi plan iznosi 595.378 kuna. Program se provodi kroz sljedeće aktivnosti:

**Aktivnost: Stipendije Grada Karlovca** su veće za 28.000 kuna i novi plan iznosi 550.378 kuna za stipendiranje učenika i studenata, koje su dodijeljene putem natječaja. Stipendije, kao oblik financijske pomoći učenicima i studentima u toku njihovog školovanja, iznose 1000,00 kn mjesečno za studente i 500,00 kn za učenike. Stipendije se dodjeljuju na osnovu provedenog javnog natječaja.

**Aktivnost: Zaklada izvrsnosti i inovativnosti Grada Karlovca** planirani su rashodi u iznosu od 45.000 kuna što je za 25.000 kuna više u odnosu na plan za 2022. godinu, a odnose se na tekuće donacije Zakladi Nikola Tesla za poticanje darovitosti.

**PROGRAM Ostale aktivnosti u obrazovanju** planiran je u iznosu većem za 79.404 kuna i novi plan za 2022. godinu iznosi 655.104 kuna, a rashodi se najvećim dijelom odnose na projekt „Pomoćnici u nastavi V“ koji je ovim Izmjenama planiran u iznosu od 53.000 kuna (a sredstva se odnose na rashode za plaću osobe zaposlene na projektu u gradskoj upravi) dok se na projekt „Školski obrok za svako dijete“ odnosi 40.000 kuna. Rashodi za prijevoz učenika srednjih škola su veći za 25.000 kuna i novi plan iznosi 325.000 kuna.

**PROGRAM Predškolski odgoj i obrazovanje** planiran je u iznosu većem za 30.000 kuna i novi plan iznosi 1.132.500 kuna, a povećanje rashoda se odnosi na nabavu opreme za dječji vrtić Zadobarje u iznosu od 40.000 kuna dok se na projekt unaprjeđenja rada vrtića odnosi 218.500 kuna što je za 20.000 kuna više u odnosu na planirano Proračunom za 2022. godinu.

**PROGRAM Socijalna skrb – gradski program** planiran je u iznosu manjem za 423.900 kuna i novi plan iznosi 4.822.100 kuna, a odnosi se na sljedeće aktivnosti:

**Aktivnost: Pomoći za socijalno ugroženu djecu i mlade** planirano je povećanje rashoda za 42.100 kuna i novi plan iznosi 317.100 kuna, a odnose se na troškove prehrane i produženog boravka učenika u osnovnim školama u iznosu od 210.000 kuna dok su naknade za troškove ljetovanja djece planirane u iznosu od 52.100 kuna.

**Aktivnost: Pomoći za troškove stanovanja** (za socijalno ugrožene kategorije građana) planirane su u iznosu od 1.223.500 kuna ili za 72.000 kuna više od plana, od čega je za nabavu ogrjeva planirano 380.000 kuna, za sufinanciranje troškova komunalija 413.500 kuna, za troškove električne energije 325.000 kuna i za sufinanciranje troškova centralnog grijanja 105.000 kuna.

**Aktivnost: Pomoći umirovljenicima** planirane su u iznosu manjem za 480.000 kuna ili za 23,24% od plana i novi plan iznosi 1.585.000 kuna. Od toga su pomoći umirovljenicima nižeg socijalnog stanja planirane u iznosu od 185.000 kuna, troškovi prijevoza za socijalno ugrožene kategorije stanovništva u iznosu od 30.000 kuna, za „božićnice” umirovljenicima je planirano 250.000 kuna dok su pomoći umirovljenicima po osnovi režijskih troškova stanovanja u vidu energetskog dodatka planirane u iznosu od 900.000 kuna.

**Aktivnost: Pomoći u prehrani**  planirane su u iznosu manjem za 113.000 kuna i novi plan iznosi 672.000 kuna, od čega je naknada za tople obroke i pakete suhe hrane planirana u iznosu od 625.000 kuna, a mlijeko za dojenčad u iznosu od 47.000 kuna.

**Aktivnost: Ostale naknade i pomoći građanima** planirane su u iznosu većem za 55.000 kuna i novi plan iznosi 469.500 kuna. Od toga je za usluge prijevoza i ukopa pokojnika planirano 30.000 kuna, za nabavu pogrebne opreme 15.000 kuna, a za ostale pomoći po posebnim odlukama 424.500 kuna koje se isplaćuju temeljem Rješenja Gradonačelnika.

**PROGRAM Socijalna skrb-zakonske osnove**  planirano je smanjenje rashoda za 159.000 kuna i novi plan iznosi 1.080.000 kuna. Pomoći se odnose na sufinanciranje troškova komunalija u iznosu 430.000 kuna, troškovi centralnog grijanja planirani su u iznosu od 100.000 kuna dok su troškovi ogrjeva planirani u iznosu od 550.000 kuna.

**PROGRAM Zdravstvo i međugeneracijska solidarnost** planirano je povećanje rashoda za 62.675 kuna i novi plan iznosi 1.169.175 kuna, a odnosi se na sljedeće aktivnosti:

**Aktivnost: Donacije za novorođenu djecu** planirani su rashodi u iznosu od 719.500 kuna što je za 25.000 kuna više u odnosu na plan pri čemu je za prvo i drugo novorođeno dijete isplaćivano 2.000,00 kuna pomoći, a za treće i svako iduće novorođeno dijete ta sredstva iznose 3.000,00 kuna.

**Aktivnost: Skrb o braniteljima** planirana je u iznosu većem za 15.000 kuna i iznosi 102.000 kuna, a rashodi se odnose na sufinanciranje plaće socijalnog radnika u iznosu od 60.000 kuna dok se na rashode za usluge odnosi 42.000 kuna.

**Aktivnost: Pomoć umirovljenicima** planirani su rashodi u iznosu od 57.675 kuna ili za 22.675 kuna više u odnosu na planirano Proračunom za 2022. godinu, a odnose se na sredstva namijenjena smještaju u Hostelu Selce.

**PROGRAM Javne potrebe u športu** planiran je u iznosu većem za 300.000 kuna i novi plan iznosi 10.710.000 kuna, a povećanje rashoda se odnosi na tekuće donacije Karlovačkoj športskoj zajednici za financiranje njihove redovne djelatnosti, financiranje korištenja sportskih dvorana, za plaće športskih trenera i za prijenos sredstava športskim klubovima za što je planirano 10.630.000 kuna.

**PROGRAM Potpore za rad udruga** planirano je smanjenje rashoda za 31.662 kuna i novi plan iznosi 2.082.338 kuna, a promjene se najvećim dijelom odnose na smanjenje sredstava za Foginovo kupalište za 37.050 kuna i novi plan iznosi 167.950 kuna dok su za 4.000 kuna povećana sredstva za Sajam udruga i iznose 24.000 kuna.

**GLAVA 02 OSNOVNE ŠKOLE** ukupni planirani rashodi povećavaju se za programe osnovnog školstva za 2.429.403 kuna i novi plan iznosi 106.759.815 kuna, a do promjene je došlo unutar sljedećih programa:





**PROGRAM Ostale aktivnosti u obrazovanju** unutar glave Osnovne škole planiran je u iznosu većem za 404.652 kuna i novi plan iznosi 3.433.922 kuna pri čemu se najveći dio odnosi na projekt Školske kuhinje u iznosu od 331.208 kuna i na nastavak projekta Pomoćnici u nastavi V koji su planirani u iznosu od 819.662 kuna. Kod projekta Školske kuhinje radi se o sufinanciranju troškova namirnica od strane Grada i to 2,00 kuna po obroku učenika dnevno.

Iz tablice je vidljivo kako se najveći dio izmjena kod osnovnih škola odnosi na njihovu vlastitu djelatnost. **Program Vlastite djelatnosti osnovnih škola** planiran u iznosu manjem za 1,1 mil. kuna i novi plan iznosi 9.658.704 kuna, a najvećim dijelom se odnosi na smanjenje rashoda za redovnu djelatnost osnovnih škola za što je planirano 3.902.899 kuna i na projekt „Škola za život“ koja je ovim Izmjenama planirana u iznosu od 1.740.324 kuna.

**PROGRAM Rashodi za zaposlene u osnovnim školama** je ovim Izmjenama i dopunama plana za 2022. godinu povećan za 2,9 mil. kuna i novi plan iznosi 78.558.503 kuna. Radi se o plaćama zaposlenih u osnovnim školama koje se financiraju iz proračuna Ministarstva znanosti i obrazovanja.

**GLAVA 03 USTANOVE KULTURE**

Ukupan plan za redovnu djelatnost ustanova kulture smanjuje se za 2,0 mil. kuna i novi plan iznosi 25.469.126 kuna, a odnose se na sljedeće programe:



**PROGRAM Gradnja objekata** planirana je kod proračunskog korisnika Gradsko kazalište „Zorin Dom“ u iznosu većem za 23.710 kuna i novi plan iznosi 292.529 kuna, a odnosi se na troškove zaposlenih na projektu Revitalizacija kina Edison u funkciji pokretanja integriranih turističkih programa u gradu Karlovcu.

**PROGRAM Javne ustanove u kulturi** planiran je u iznosu većem za 365.500 kuna i novi plan iznosi 18.619.440 kuna, a odnosi se na sljedeće promjene:

**Aktivnost: Rashodi za zaposlene** smanjeni su za 195.844 kuna i novi plan iznosi 12.784.156 kuna, a odnosi se na smanjenje rashoda za zaposlene kod proračunskog korisnika Gradska knjižnica „Ivan Goran Kovačić“ za 306.344 kuna i novi plan iznosi 5.403.656 kuna, rashodi za zaposlene kod proračunskog korisnika Muzeji Grada Karlovca ostaju nepromijenjeni u iznosu od 4.074.000 kuna dok su rashodi za zaposlene kod proračunskog korisnika Gradsko kazalište Zorin Dom veći za 110.500 kuna i iznose 3.306.500 kuna.

**Aktivnost: Materijalni i financijski rashodi** povećani su rashodi za 451.609 kuna i novi plan iznosi 4.245.549 kuna, a odnose se na povećanje materijalnih rashoda kod proračunskog korisnika Gradska knjižnica „Ivan Goran Kovačić“ za 313.232 kuna i novi plan iznosi 1.068.232 kuna, materijalni rashodi proračunskog korisnika Muzeji grada Karlovca su veći za 52.377 kuna i iznose 2.176.377 kuna dok su materijalni rashodi kod proračunskog korisnika Gradsko kazalište „Zorin Dom” planirani u iznosu većem za 86.000 kuna i poslije povećanja iznose 1,0 mil. kuna.

**Tekući projekt: Opremanje ustanove** predloženo povećanje rashoda za 16.588 kuna odnosi se najvećim dijelom na troškove opremanja kod proračunskog korisnika Gradskog kazališta „Zorin Dom“ za što je planirano 45.000 kuna dok su rashodi za opremu kod proračunskog korisnika Muzeji Grada Karlovca planirani u iznosu od 78.588 kuna.

Trećim izmjenama i dopunama Proračuna za 2022. godinu planiran je novi projekt Obljetnica Gradskog kazališta „Zorin Dom“ u iznosu od 100.000 kuna koji se odnose na rashode za usluge.

**PROGRAM Javne potrebe u kulturi** planirani su rashodi u iznosu manjem za 42.000 kuna i novi plan iznosi 495.500 kuna, a do promjena je došlo najvećim dijelom na projektu „Održavanje objekta Stari grad Dubovac“ koji je planiran u iznosu manjem za 12.000 kuna i iznosi 138.000 kuna i na projektu Izložbene aktivnosti na Starom gradu Dubovac koji je planiran u iznosu manjem za 30.000 kuna i iznosi 40.000 kuna poslije izmjena.

**PROGRAM Ustanove u kulturi – vlastita djelatnost** plan se smanjuje za 2,4 mil. kuna i novi plan iznosi 5.878.657 kuna, a odnosi se najvećim dijelom na projekt proračunskog korisnika Gradska knjižnica „Ivan Goran Kovačić“ Nabava bibliobusa Gradske knjižnice Ivan Goran Kovačić koji je ovim Izmjenama smanjen za 3,0 mil.kuna i iznosi 543.991 kuna, jer se isporuka ugovorenog bibliobusa očekuje polovicom iduće godine Kapitalni projekt Mjere zaštite Gradskog muzeja planiran je u iznosu od 582.878 kuna. Programska djelatnost je veća za 633.116 kuna i novi plan iznosi 2.935.385 kuna dok se na program Redovne djelatnosti proračunskih korisnika odnosi 1.456.966 kuna i veća je za 418.222 kuna u odnosu na planirano.

**GLAVA 04 USTANOVE PREDŠKOLSKOG ODGOJA I OBRAZOVANJA**

Ukupno planirani izdaci za programe ustanova predškolskog odgoja i obrazovanja su povećani za 1.542.576 kuna i iznose 37.555.850 kuna, a odnose se na sljedeće programe:



**PROGRAM Predškolski odgoj i obrazovanje** planiran je u iznosu većem za 1.842.576 kuna i novi plan iznosi 26.700.667 kuna, a do promjene je došlo na sljedećim aktivnostima i projektima:

**Aktivnost: Rashodi za zaposlene** planirano je povećanje rashoda za 1.585.281 kuna i novi plan iznosi 20.890.114 kuna pri čemu se na plaće Dječjeg vrtića Karlovac odnosi 10.030.000 kuna, a na rashode za zaposlene Dječjeg vrtića Četiri rijeke 10.860.114 kuna. Ovo povećanje plaća za ustanove predškolskog odgoja proizlazi iz povećanja osnovice za plaće zaposlenih u javnim i državnim službama.

**Tekući projekt: Unapređenje kvalitete predškolskog odgoja i obrazovanja** planirano je povećanje rashoda za 250.295 kuna i novi plan iznosi 5.558.553 kuna. Radi se o projektu sufinanciranom iz EU fondova: prelaska vrtića na dvosmjenski rad pri čemu su rashodi za Dječji vrtić Karlovac planirani u iznosu od 2.315.000 kuna i financirani su gradskim sredstvima, a kod Dječjeg vrtića Četiri rijeke 3.243.553 kuna i financirani su EU sredstvima. Najveći dio rashoda se odnosi na trošak rashoda za zaposlene u iznosu od 3.213.001 kuna dok se na rashode za usluge odnosi 712.313 kuna.

**PROGRAM Predškolski odgoj – vlastita djelatnost** planiran je u iznosu manjem za 300.000 kuna i novi plan iznosi 10.685.183 kuna, a odnosi se najvećim dijelom na rashode za redovno poslovanje ustanova predškolskog odgoja koji su financirani vlastitim sredstvima u iznosu od 9.634.503 kuna.

**RAZDJEL 009 UPRAVNI ODJEL ZA RAZVOJ GRADA I EU FONDOVE**

Rashodi Upravnog odjela za razvoj grada i EU fondove iznose 10.179.264 kuna i manji su za 4,1 mil. kuna u odnosu na plan za 2022. godinu, a odnose se na sljedeće aktivnosti i projekte:



**PROGRAM Redovna djelatnost** planiran je u iznosu manjem za 587.500 kuna i unutar ovog upravnog odjela iznosi 5.007.650 kuna, a promjene su na sljedećim aktivnostima i projektima:

**Aktivnost: Financiranje osnovnih aktivnosti** planirana je u iznosu većem za 120.000 kuna i novi plan iznosi 1.775.000 kuna, a odnosi se na usluge interneta u iznosu od 120.000 kuna, računalne usluge su planirane u iznosu od 1.515.000 kuna, a usluge održavanja informatičke opreme 140.000 kuna.

**Kapitalni projekt: Implementacija SMART CITY koncepta** planirani su rashodi u iznosu manjem za 320.000 kuna i novi plan iznosi 210.000 kuna, a smanjenje rashoda se odnosi najvećim dijelom na nabavu pametnih rješenja i kontrolnih brojila u odabranim ustanovama za što je planirano svega 10.000 kuna. Troškovi zakupa i najma informatičke opreme su planirani u iznosu od 120.000 kuna, a rashodi za usluge u iznosu od 80.000 kuna.

**Kapitalni projekt: ICT poslovi** planirano je smanjenje rashoda za 387.500 kuna ili za 11,36% i novi plan iznosi 3.022.650 kuna, a sredstva se odnose na rashode za intelektualne i osobne usluge u iznosu od 327.500 kuna, rashodi za nabavu računala i računalne opreme u iznosu od 500.000 kuna, ulaganja u računalne programe u iznosu od 532.500 kuna dok su troškovi licenci planirani u iznosu od 760.000 kuna, a troškovi zakupnina i najamnina informatičke opreme 902.650 kuna.

**PROGRAM Gradnja objekata** planiran je unutar ovog Upravnog odjela u iznosu od 2.796.965 kuna i smanjen je za 1,2 mil. kuna ili za 29,58% u odnosu na plan za 2022. godinu, a odnosi se na sljedeće projekte:

**Kapitalni projekt: Obnova brownfield lokacije nekadašnjeg kina Edison** planirani su rashodi u iznosu manjem za 111.688 kuna i novi plan iznosi 240.437 kuna i najvećim dijelom se odnose na rashode za zaposlene na projektu te na troškove promidžbe i vidljivosti.

**Kapitalni projekt: Revitalizacija kina Edison u funkciji pokretanja integriranih turističkih programa u gradu Karlovcu** planirani su rashodi u iznosu od 659.278 kuna što je za 985.489 kuna manje u odnosu na početni plan, a odnose se najvećim dijelom na rashode za zaposlene, na rashode za usluge i ulaganja u računalne programe.

**Kapitalni projekt: Solarizacija ustanova grada Karlovca – SolariKA** planiran je u iznosu manjem za 77.750 kuna i novi plan iznosi 1.797.250 kuna. Sredstva su namijenjena trošku zaposlenih u iznosu od 116.875 kuna, rashodi za dodatna ulaganja na građevinskim objektima iznose 1.500.000 kuna dok su rashodi za usluge planirani su u iznosu od 174.375 kuna. Većina ovog projekta realizirat će se tijekom 2023. godine.

**PROGRAM Energetska učinkovitost** planirano je smanjenje rashoda za 106.500 kuna i novi plan iznosi 611.000 kuna, a odnosi se na sljedeće aktivnosti:

**Aktivnost: Energetska učinkovitost** planirana je u iznosu manjem za 41.500 kuna i novi plan iznosi 248.500 kuna, a odnosi se na rashode za usluge (naknade za priključenje).

**Aktivnost: Energetska obnova javne rasvjete** planirana je u iznosu manjem za 65.000 kuna i iznosi 335.000 kuna, a odnosi se na usluge izrade studije energetske obnove javne rasvjete.

**PROGRAM Suradnja s fondovima EU i drugim fondovima** planiran je u iznosu manjem za 2.206.506 kuna ili za 55,58% u odnosu na planirano Drugim Izmjenama i dopunama plana za 2022. godinu i novi plan iznosi 1.763.649 kuna, a ovo smanjenje sredstava se odnosi na izostanak sredstava za projekte „ZEB4ZEN“ i „We Join Forces for the Green Future“ koji su svedeni na nulu, dok su sredstva za projekte Masterbaza grada Karlovca manja za 478.125 kuna i iznose 53.125 kuna, a za projekt SKOK-digitalna arhiva Karlovačke županije sredstva su manja za 45.000 kuna i iznose 29.688 kuna. Ovim Izmjenama i dopunama proračuna za 2022. godinu uveden je novi projekt Diditalka - e obrasci u iznosu od 247.500 kuna. Grad Karlovac u sklopu digitalne transformacije gradske uprave želi uvesti automatiziran način kreiranja digitalnih obrazaca koji će biti dostupi građanima za korištenje javnih usluga za koje je nadležan Grad Karlovac.

**SLUŽBA ZA PROVEDBU ITU MEHANIZMA**

Trećim Izmjenama i dopunama Plana za 2022. godinu rashodi upravnog odjela iznose 859.573 kuna, a odnose se na sljedeći program:



**PROGRAM Integrirana teritorijalna ulaganja** planiran je u iznosu manjem za 211.227 kuna i iznosi 859.573 kuna, a sredstva se najvećim dijelom odnose na trošak zaposlenih na projektu ITU – tehnička pomoć koji je planiran u iznosu od 661.273 kuna. Sredstva namijenjena projektu Strategija razvoja većeg urbanog područja Karlovac su planirana u iznosu od 198.300 kuna i odnosi se na izradu različitih dokumenata strateškog karaktera. Integrirana teritorijalna ulaganja (ITU mehanizam) predstavljaju novi mehanizam Europske unije za razdoblje 2014. - 2020. godine koji je uveden s ciljem jačanja uloge gradova kao pokretača gospodarskog razvoja iz tri različita fonda: Europski fond za regionalni razvoj, Kohezijski fond i Europski socijalni fond i to za specifične ciljeve: razvoj poduzetništva, toplinarstva, kulturne baštine, brownfield lokacija (bivša vojna i industrijska područja), povećanje putnika u javnom prijevozu te integracija socijalno osjetljivih skupina, borba protiv siromaštva, te modernizacija strukovnog obrazovanja. Gradovi središta urbanih područja postaju partneri u provedbi ITU mehanizma i dio sustava koji upravlja sredstvima Europske unije, obavljanjem zadaća i aktivnosti u okviru Operativnih programa.

Viši stručni suradnik za planiranje

i praćenje proračuna Pročelnica UO za proračun i financije

Mirela Presečan, dipl.oec. Lidija Malović, dipl.oec.